Diari Oficial de la Generalitat Valenciana


Sumari del DOGV 6493, del 01-04-2011 (2011/3334)

Notificació de la sentència dictada en el judici sobre reclamació d'una quantitat número 256/2009.
--------------------------------------------------------------------------------------------------

### Dades del document

Número de DOGV
:   6493

Data del DOGV
:   01-04-2011

Secció del DOGV
:   IV. ADMINISTRACIÓ DE JUSTÍCIA

Número del document
:   2011/3334


Organisme emissor
:   Audiència Provincial d'Alacant

Tipus de document
:   Edicte

Notificació de la sentència dictada en el judici sobre reclamació d'una quantitat número 256/2009. [2011/3334]  
Recurs d'apel·lació número 000256/2009   
Dimana de judici verbal número 000690/2007   
Del Jutjat d'Instància 4 de Dénia (antic mixt 8)   
Apel·lant: Jorge Villegas Martínez.   
Procurador: José Antonio Saura Ruiz.  
Lletrat: Vicenta Ahuir Vives.   
Apel·lat: Axa Winterthur i Esposito Giovanni.  
Procurador: José A. Saura Saura.   
Lletrat: Fco. Vicente Devesa Pérez.   
Sentència número 231   
President: José Luis Úbeda Mulero.   
Magistrada: JY Visitación Pérez Serra.   
Magistrada: M.ª Teresa Serra Abarca.   
Alacant, 2 de juny de 2010   
La Secció Cinquena de l'Audiència Provincial d'Alacant, integrada per les persones indicades al marge, ha vist les actuacions de judici verbal seguides al Jutjat de Primera Instància número 6 de Dénia, de què coneix en grau d'apel·lació en virtut del recurs entaulat per la part demandant a Jorge Villegas Martínez, i ha intervingut en l'alçada la part esmentada, com a recurrent, representada pel procurador el senyor Saura Ruiz i dirigida per la lletrada Vicenta Ahuir Vives; com a apel·lat la part codemandada Axa Winterthur, SA, representada pel procurador el senyor Saura Saura, amb la direcció del lletrat Francisco V. Devesa Pérez; i com a apel·lada no compareguda la part codemandada Esposito Giovanni, declarat en situació de rebel·lia processal en la primera instància.   
Antecedents de fet   
Primer. El Jutjat de Primera Instància número 6 de Dénia, en aquestes actuacions, tramitades amb el número 690/2007, va dictar sentència amb data 23 d'octubre de 2008, que té la part dispositiva que, literalment, és com segueix:   
«Desestime la demanda formulada pel procurador dels tribunals Enrique Gregori Ferrando, en nom i representació del demandant Jorge Villegas Martínez, contra Esposito Giovanni i contra l'entitat asseguradora Axa Winterthur, sobre la reclamació d'una quantitat, i absolc els demandats esmentats de totes les peticions que s'hi han formulat en contra. Tot això fent condemna expressa a costes a la part actora».   
Segon. Contra aquesta resolució, la part actora va preparar un recurs d'apel·lació, dins del termini establit i en la forma escaient, que es va formalitzar dins del termini previst. Va ser admés i, amb els trasllats oportuns i la citació a termini a les parts comparegudes previs, es van elevar les actuacions a aquest tribunal, on va restar formant el rotlle número 256-B/09, es va tramitar el recurs de forma legal i s'hi va assenyalar el dia 1 de juny de 2010 per a la deliberació i votació, dia en què va tindre lloc atés que aquest tribunal no va considerar necessària la celebració de la vista.   
Tercer. En la tramitació d'aquesta instància, en aquest procés, s'hi han observat les normes i formalitats legals.   
Vist, sent-ne ponent la magistrada D2. Visitación Pérez Sena.   
Fonaments de dret   
Primer. La sentència apel·lada va desestimar la demanda en què qui hui és apel·lant reclamava contra el conductor i la seua asseguradora la condemna a pagar la suma de 1.309,43 euros, import dels danys patits pel vehicle propietat seua en l'accident de circulació ocorregut el dia 23 d'abril de 2007.   
Aquesta decisió es fonamenta en l'existència de versions contradictòries sobre l'ocurrència del sinistre. En el recurs s'al·lega error en la valoració de la prova.   
Segon. Cal avançar que el recurs d'apel·lació, atesa la seua condició de recurs ordinari, es configura com una revisió de la primera instància en la qual el tribunal superior o òrgan ad quem té plena competència per a revisar tot el que s'ha actuat pel que jutja d'instància, tant en allò que afecta els fets com pel que fa a les qüestions jurídiques oportunament deduïdes per les parts, per a comprovar si la resolució objecte de recurs s'ajusta o no a les normes processals i substantives que eren aplicables a aquest cas.   
Partint de la càrrega de la prova que imposa l'article 217.2 de la Llei d'Enjudiciament Civil, cal comprovar si l'actor va acreditar la culpabilitat del demandat en termes justificatius de la condemna que cal reparar derivada de la responsabilitat extracontractual que estableix l'article 1902 del Codi Civil.   
I la sala, una vegada examinat el que s'ha efectuat, no comparteix la conclusió a la qual arriba la sentència, ja que, per un costat, cal fer saber que la rebel·lia del conductor demandat ha privat els òrgans judicials de conèixer la seua versió de l'accident, sense que a aquests efectes puga ser substituïda per les manifestacions del lletrat de la companyia asseguradora, per la qual cosa no ens trobem davant de les versions contradictòries que han determinat.   
A la demanda s'hi va adjuntar un comunicat amistós, segons el conductor demandat va estar conforme que l'actor estava efectuant una maniobra d'aparcament en el moment que va ser col·lisionat per aquell el qual circulava en la mateixa direcció; també està plenament provat que la col·lisió va determinar el despreniment de tot el para-xocs, així com l'import dels danys.   
Doncs bé, amb aquestes dades, la sala estima que tots els requisits establits per a la declaració de responsabilitat, a l'empara de l'article 1902 del Codi Civil, els ha complit la part actora en aquest cas, fins i tot sense atendre les manifestacions de l'esposa de l'actor, ja que l'entitat dels danys i la seua localització responen plenament al relat dels fets contingut en la demanda, coincident amb el comunicat amistós. Finalment, cal indicar que la declaració de la policia municipal que en el seu dia va intervindre no és suficient per a desvirtuar les consideracions anteriors, i es procedeix, en conseqüència, a estimar el recurs i la demanda, i es condemna els demandats a pagar a l'actor la suma reclamada i els interessos legals, que seran els establits en l'article 20 de la Llei de Contracte d'Assegurança per a l'asseguradora.   
Tercer. Las costes de la instància s'imposen a la part demandada, sense fer declaració pel que fa a les d'aquesta alçada, i s'aplica el que disposen els articles 394 i 398 de la Llei d'Enjudiciament Civil.   
Vistes les disposicions esmentades i totes les altres que hi són aplicables de manera general i pertinent.   
Per tot el que s'ha exposat, en nom del rei i per l'autoritat conferida pel poble espanyol.   
Disposem   
Estime el recurs d'apel·lació promogut contra la sentència dictada pel Jutjat de Primera Instància número 6 de Dénia, de data 23 d'octubre de 2008, en les actuacions de què prové aquest rotlle, revoquem aquesta resolució i en lloc seu, amb l'estimació de la demanda plantejada per Jorge Villegas Martínez contra Esposito Giovanni i l'asseguradora Axa Winterthur, SA, condemnem solidàriament aquests demandats a pagar a l'actor la suma de 1.309,43 €, els interessos legals en la forma exposada i les costes de la instància. No es fa declaració respecte a les d'aquesta alçada.   
  
Notifiqueu aquesta sentència de forma legal i, quan pertoque, torneu les actuacions originals al jutjat de procedència, la recepció de les quals es justificarà, acompanyades del certificat literal d'aquesta resolució, als efectes oportuns d'execució del que s'hi ha acordat, i s'unirà un altre certificat al rotlle d'apel·lació.   
Aquesta és la nostra sentència definitiva, contra la qual no s'hi pot interposar cap recurs ordinari, resolent en grau d'apel·lació, que pronunciem, manem i firmem.   
Publicació. La resolució anterior ha sigut llegida i publicada en el mateix dia per la magistrada que la subscriu, mentre celebrava audiència pública. En done fe.   
I perquè conste i valga de notificació a les parts, expedisc aquesta cèdula, i els advertisc, que contra la sentència precedent no es pot interposar cap recurs ordinari.   
  
Alacant, 21 de desembre de 2010.- La secretària judicial: Inmaculada Rubio Sáenz.